**Жанға жақын жырлары.**

Әдеби кездесу кеші 8,9- сыныптарда бірлесе өткізілді. Мұқағали Мақатаевқа байланысты кешті «Мұқағали өлеңіндей бір дала» тақырыбында Қарасаө мұражайындағы оқу- теле сабақты пайдалана отырып құрастырдық.

**Кештің мақсаты**: ақиық ақын Мұқағали Мақатаевтың шығармашылығымен таныстыру, мәнерлеп оқуға, тілін сүюге, адамгершілікке, мейірімділіккетәрбиелеу.

**Пайдаланылған әдебиет:** Мұқағалидың «Өмір- өзен» өлеңдер жинағы.

Сахнада әсем әуен орындалады. Өр мінезді, ақиық ақын Мұқағали бейнесіндегі оқушы ортаға шығады. «Туған күн» өлеңін оқиды.

1. жүргізіуші: Халықтың рухани бай әдеби мұрасынан күш- қуат алған Мұқағали –қазақ әдебитінде , қаламдас достарының әшәненерекше өз үнімен оқшау келген дара тұлға. Мұқағали Нарынқол ауданындағы Қарасазда 1931 жылы 9- ақпанда дүниеге келген. Балалық шағы соғыс жылдарымен сәйкес келген. Болашақ ақын он жсында майданда жүрген әкесін сағынып, өлең шығарады.

Әкеміз бір әкеден жалғыз еді,

Судағы жаңа біткен жалбыз еді.

Мінеки, он ай болды хабары жоқ,

Біз-дағы әкемізге зармыз енді.

Бұл өлең асқар таудай қорғаны болған әкеге деген жас жүректің өшпес, ыстықсағынышы болатын. Дарабоз ақын жыр табалдырығын осылайша аттаған еді.

2- жүргізіуші. «Жазылар естеліктер мен туралы» дейді Мұқағали. Жарық дүниедегі аз ғұмырының көпшілікпен жалғасатынын ақынның сезімтал жүрегі сезген сияқты. Ол туралы естеліктер жазылып жатыр. Аңыз бен ақиқат жарысып қатар жүр. Уақыт өткен сайын Мұқағали ақынның тұлғасы дараланып, биіктеп бара жатқаны анық. Оның поэзиясы- ұлттық байлықғ қазақ халқының рухани сауаты. Ол халқымен бірге биіктеп, бірге жасайтын ақын.

Өлең деген тумайды жайшылықта,

Өлең деген тулайды қайшылықта.

Ақын болсаң, жарқыным, алысқа аттан,

Күнделікті тірліктен бой суытып,-

Деп дарынды ақынымыз жырлағандай, өлеңдері көркем өуатымен, еркелігімен халқының жүрегіне жол тауып жатты.»»Поэзия» өлеңі оқылады.

1-жүргізуші. Жазылар естеліктер мен туралы,

Бәреулер жан еді дер өр тұлғалы.

Біреулер тұлпар еді дер де мүмкін,

Бүтінделмей кеткен бір ер- тұрманы,-

Деп сардар ақын өзі жырлағандай, ақын өмірінен сыр айтуға , естеліктерін бөлісуге келген құрметті қонақтарымыз арамызда. (Кешке Тұманбай Молдағалиев пен Мрфуға Айтқожа келеген болатттын.)Қонақтарға сөз беріледі.

Жүргізуші. Өлең –өнер, өлеі –дерт, оны туа біткен дарын иесі, шын талант қана дүниеге әкеледі, жүрек пен сезімнің отына орап ақ қағазға түсіреді. Сол ақ қағазда иесін тапқан әрбір сөз жүректерге ән болып, әуен болып жетіп жатады. Талантты ақын Мұқағалидың көптеген өлеңдеріне ән жазылып, сахна төрінде шырқалып жүр. (Әні жазылған бірнеше өлеңдері орындалады.)

1- жүргізуші. Ғашықпын!

Шын ғашықпын сол адамға!

Мен болмасам, болмайын. Сол аман ба?

О,Тәңірім! Неткен жан ед қайырылмайтын,

Жүрегі еттен бе, әлде қоладан ба?!..- деген сыршыл ақынның жастық алау шағында жазған махаббат, ғашықтық жайындағы өлеңдер топтамасы бір арна.

2- жүргізуші. Сәкен слған ән қосып жырға екпінін,

Солар менің жырымда жүрмек бүгін.

Тірілерін құрметтеп, өлілерін,

Тірілтуге өлеңмен міндеттімін.

Ақын сөзіне жазылған «Фаризаға» әні орындалады. Әнін жазған Әбиірбек тінәлі

1. Жүргізуші. Сырым да осы, Жырым да осы,Алдыңда.Байқашы бір, Бықсыдым ба, жандым ба?
2. Махаңдар жоқ. Махаңдардың сарқыты
3. Мұқағали Мақатаев бар мұнда!

2- жүргізуші. Қарсаз қара шалғын өлеңде өстім,

Жақсы жыр жазсам халқым елеңдестің.

Өлсе, өлер Мұқағали Мақатаев,

Өлтіре алмас, алайда, өлеңді ешкім,- деп жырлап өткен ақиық ақын өлеңдеріне кезек беріледі.(«Қара өлең, «Отан», «Әке», «Мен – таулықпын!»,т.б.)

1- жүргізуші. Таудай едің, таудың алып тумасы,

Қарапайым қазақ едің турасы.

Қыр басында неге шөгір жатырсың,

Ей, өлеңнің буырқанған бурасы.

2- жүргізуші. «Поэзия – үміт сенімі, жүрек дірілі, жан тынысы, шексіз сезімге толы махаббат»

, осы құдіретті белгілердің бәрі Мұқағали поэзиясынан табылады. Олай болса, Поэзия! Менімен егіз бе едің?

Сен мені сезесің бе неге іздедім?

Алауыртқан таңдардан сені іздедім,

Қарауыртқан таулардан сені іздедім,- деп бүгінгі жас ұрпақ өз сағынышы,жүректегі ыстық ықыласын жыр шашу етіп шашады.

**Қорытынды сөз.** «Күнді уақыт итеріп, көкжиектен асырса» деп ұлы Абай айтқандай, жылдар тізіліп өткен сайын Мұқағали ақынның бейнесі тұлғалана, биіктей түседі. Тау биіктегенімен, теңіз тереңдегенімен , дала маңғаз кеңдігімен көрікті десек, Мұқағали жанға жақын жырларымен сүйікті, өлеңдерімен көрікті.

**«Жылап қайттым өмірдің базарынан....»**

**Сабақ мақсаты: М.Мақатаевтың** өмірін, шығармашылығын кеңінен таныту.

Дамытушылық : тіл шеберлігін, ізденіс жолдарын айқындау,қосымша ғылыми зерттеулермен жұмыс істеуге үйрету;оқушыларды өз ойларын еркін жеткізе білуге және қосымша материалдармен жұмыс істеуге дағдыландыру.

Тәрбиелік: адамгершілікке, азаматтыққа тәрбиелеу.Сабақтың түрі: пресс- конференция сабағы.

Әдісі: сұрақ- жауап, талдау, мәнерлеп оқу, баяндау.\Көрнекілік: ақын портреті, көрме, слайд «Хабар агенттігі», «Сарапшылар» деген жазуы бар тақтайша.

Сабақ барысы: І.Ұйымдастыру кезеңі.Сынып үш топқа бөлінеді:1) Журналистер тобы; 2. Сарапшылар тобы; 3. Қонақтар.

Жаңа сабақ: Бүгінгі сабағымызда қазақтың ақиық ақыны , қазақтың қара өлеңін шекпен жауып қайтарған абыз, кезіне жанына жақын сырлас дос таппай

Мәңгілікке өзіммен ала кетер

Менің нәзік жанымды кім түсінер?!..- деп қынжыла жазып, өмірдің базарынан жылап қайтқан , қарапайым да жұмбақ тағдыр иесі Мұқағали Мақатаевтың туғанына 86 жыл толуына байланыстыпресс- конференция сабағын өткізгелі отырмыз.

Мұқағали көзі тірісінде көз майын тауысып, өмірінің ақырғы күндеріне дейін қадалып отырып жазған ұшан- теңіз жырларының мейірімді жылуын көре алмай кетті.

Тағдырының небір тауқыметін басына кешірген ақиық ақын бір өлеңінде : Табиғат , жанымды алсаң, алшы менің,

Бір түйір жерге түскен тамшың едім.

Мұқағали жоғалса қайтер дейсің,

Атрымда қалсын жерім, қалсын елім.

Кім білсін қаншама әлі шырқарымды,

Кім білсін, қай күні сенің қырқарыңды.

Мұқағали жоғалса ,қайтер дейсің,

Жоғалтпаса болғаны ұрпағымды,- деген екен.\

Ақынның жырлап отырған ұрпағы – мына біздерміз.Мәңгілікке тот баспайтын асыл жырларын келер ұрпаққа жеткізетін де – өзіміз. Ендеше, бүгінгі конференция сабағымыз ұрпақтары атынан Мұқағали шығармашылығына арналады.

Ортадағы қонақтарды таныстырамын. 1. Мұқағалидың он бірге оқыған досы әрі туысы Әбдіке Асановтың өкілі 2. Тойланбаса, тойланбасын,не ете»йін,

Той көрмей- ақ,сфй көрмей- ақ өтейін.

Қаламымды берші маған, бәйбіше,

Болашаққа арыз жазып кетейін,- деп мұңы мен сырын жан жырымен бөліскен Мұқағалидың зайыбы Лашын Әзімжанованың өкілі.

3. Жанарымды тұманмен тұмшаладым,

Серіппесі үзіліп тұр садағымның.

Жігітінен қазақтың дос таба алмай,

Қыз да болсаң мен саған мұң шағамын,

Ауырлар деп ойлап па ем мұнша халім,- деп кезінде қазақтың ақын қызына мұңын шағып еді Мұқаң. Ендеше, Фариза Оңғарсынованың өкілі.

**Бірінші сөзді Әбдіке Асановтың өкіліне береміз**.- Біз екеуміз Қарасазда дүниеге келдік. Мұқағалидың шын аты – Мұхамедқали, оны бірі білсе, бірі біле бермейді. Кезінде, жеңгелері ,ауыл әйелдері пайғамбардың аты аталатын бұл есімді атауға жүрексініп, оны Мұқағали деп атап кеткен.Ақынның әкесі- Сүлеймен шаруа адамы еді. 1941 жылы желтоқсанда майданға аттанып, содан оралмады. Шешесі нағиман да қарапайым, мейірімді жан болатын. 1-журналист: Ең алғаш Мұқағали екеуіңіздің мектеп табалдырығын аттаған жылдарыңыз есіңізде ме?

**Әбдіке өкілі**: Әрине, есімде. Ол кезде мектепке 8 жастан бастап алатын еді ғой. Ал біздің жасымыз 7 де .Бір күні Мұқағали келді: Жүр ,Әбдіке, мектепке барамыз, оқимыз. Оқығымыз келеді деп мұғалімдерге айтамыз»-деді. Жолымыз болып, алдымыздан директордың өзі шықты.Ол кісі жасымыз жетпесе де ,талабымызға сүйсініп, жарымыншы сыныпқа қабылдады. Бұл 1938 жылдың қыркүйек айы болатын.Екеуміз де сабақты жақсы оқып, мақтау қағазымен бітіріп жүрдік.

**2- журналист**. Бала Мұқағали алғаш рет ақындық қабілетін танытып жазған өлеңін ұсынғанда неше жаста еді?

**Әбдіке өкілі**:: Біздің балалық шағымызды соғыс жалмады ғой. Мұқағалидың алғаш өлеңі сол соғысқа кеткен әкесіне сағынышынан туды.3 ай бойы хабарсыз кеткесін , әкесін ойлап жабырқап жүрген Мұқағали бір күні сабақтан келісімен дәптерін аша салып, әжесі мен шешесіне сол өлеңін оқып береді.

Ол жерде Сырымбеттей тау бар ма екен,

Жайдақтың шөбі шүйгін қаулар ма екен.

Мінеки, көп ай болды хабары жоқ,

Әкемізз кеп көңілімізді аулар ма екен?

**Сарапшы**: Әбдікенің өкілі бізге Мұқағали өмірінің бір сырын ашып бергшендей болды. Көп рахмет!

Келесі сөзді **Лашын апайдың өкіліне береміз.**

* Мұқағалидың айнымайтын, аймалайтын досы – өлеңі еді ғой. «Өлең жазғанда жасап қаламын» дейтін. Мен Мұқағалиды данышпан, көреген, әулие дер едім. Оның тек өлеңде емес, өмірде айтқан болжауы келіп отыратын. Оған дәлел Мұқағали соңғы жылдарда «Мен 50жылдығымды тойлауға қатыса алмаймын, бірақ өзім өмірден кеткенше қысылмай жететін жырлар жазып кетемін» - дейтін.Өзі өлген соі күнделігін ашып оқып отырсам, былай жазылыпты: «Мен өлеңді ойдан құрастырып жазбаймын. Әлдекім құлағыма сыбырлағандай болады,соны көшіремін сенесіз бе?» депті. 1976 жылы наурыздың ортасында «Өмірдастан» таңдамалысы шықты. Осы кітабына өз қолымен жақсы көретін адамдарына автограф жазып қалдырды. Сонда бәріне «27- наурыз 1976 жыл» деп жазылған. Сол тура өлген күні болды. Сол сияқты : Ұмыт болып есебің де, өсегің де,

Ұйықтап кетсем болғаны төсегімде

Қырықтың бесеуінд....,- деп жазғаны да сөзсіз орындалды. Дәл сол айтқан жасында , яғни 45 жасында 1976 жылы 17- наурызда мәңгілікке ұйқыға кетті.

Журналист: Мұқағалидың Лашынға арнаған бір өлеңін оқып берсеңіз.

**Лашын апайдың өкілі**: Ауруханада жатқан кезі еді.Бір күні үлкен ұлы Жұлдыз екеуі тамақ алып барады.Тәуір жей алмады. Кешегісінен де жүдеу екенін көріп қатты уайымдады. Мұқағали жалт етіп бір қарағанда шыдай алмай күрсініп жібереді. Ертеңіне кешке тағы барғанымда ақынның дәптері ашық жатыр екен. «Күрсінбеші» деген тақырыбын көзі шалып қалады. Лашын апайдың өкілі ретінде сол өлеңді оқып берейін.

Срапшы: Тағдырдың небір тауқыметін басынан кешірген ақиық ақынның жан жары Лашын апайдың өкілінің сөзінен біраз жайға қаныққандай болдық. Әрине, уақыт тығыздығы болмағанда Мұқағали туралы Лашын апайдың өкілінің айтары бұдан көп. Әңгімеңізге көп рахмет!

Келесі сөз Фприза Оңғарсынованың өкіліндеү

Журналист: Мұқағалидың Фаризаға арналған өлеңінің тарихын айтып берсеңіз.

**Фаризаның өкілі**: Мұқаңның Фаризаға арнаған өлең- хаты халық арасында көп аңыздар туғызып, түрлі хикаяларға желі болып келді. Бірақ мұнда Фаризаның «еңбегі» жоқ, бұл – халықтың өзінің ұлы перзентіне деген махаббатынан туған әңгімелер. Шын мәнінде екі ақынның арасында позэия деп аталатын құдіреттен тараған шынайы сыйластық болды, достық болды. «Фариза қыз» депе аталатын өлеңі жайлы Фариза өзі былай дейді:

* Бір жылы іс- сапармен Бакуге баратын болдым. Жүрер алдында редакцияның хат бөлімінің қызметкері Айнаш Шынықұлова 5-6 хат әкеліп берді. Арасында біреуі тым қалыңдау екен. Адрес көрсетілмеген. Ашып қарасам, қолмен жазылған өлең. «Фариза, Фариза ақын,, Фариза қыз.»деп басталатын ағыл- тегіл шумақтар. Хат Мұқаңнан екен, алқымыма тығылған жұдырықтай кесекті жұта алмай, көзімнен шығардым. Сол түні Бакуге ұшуым керек еді. Үйге кеп, жолға жиналып жатсам, кешкі8.30.шамасында біреу телефон соғады. Лашын жеңгей екен. – Ағаң саған хат жазып жәберіп еді, соны алды ма, алмады ма деп қайта- қайта маған айтып мазасызданып жатыр.Ауырыңқырап тұр ағаң, ауруханада...- деп жеңешем сөзінің соңын жұтып, бәсең сөйледі. Мен хатты бүгін алғанымды ,өзім жолға кетіп бара жатқанымды , келгесін өзім соғатынымды айтып қош айтыстым. Адамның онсызда қысқа ғұмыры тек өкініш пен қоштасудан тұратындай көрінеді маған. Егер мен сол жолы Мұқағали ақынның аласұрып дүниеден бір жылылық көріп кетуді армандап жатқанын ұқсан болсам мен ешқайда да бармай, жанына барып, маңдайна тигізген алақаным арқылы жанымның бір жылуын тұла бойына таратпас па едім. Өкініштісі сол мен Баку сапарында жүргенде Мұқағали ақынның өмірден өткенін естідім.
* Сарапшы: Фариза апайдың өкілінің сөзінен біраз сырға қаныққандай болдық. Мұқағали сөз жоө бір ғасырда 1 рет ұқана дүниеге келетін, қазақ поэзиясының алтын домбырасы дерліктей хас талант. Сондай ақын жырларынан нәр алып өскен жастардың жаман болуына тіптен негіз жоқ. Адалдық, адамгершілікғ елгеғ жерге деген сүйіспеншілік ұрпақ бойына осылай жиналады. Тыңдағандарыңызға рахмет!
* Позэия минуты. Оқушылар ақынның екі- үш өлеңін жатқа оқыды. Ән- шашу. Мұқағали өлеңіне жазылған «Есіңе мені алғайсың» әні. 6- сынып оқушылары. Мұғалімнің қорытынды сөзі: Тарих дөңгелегі алға жылжыған сайын Мұқағали өлеңдері ұрпақтан ұрпаққа мирас болып, егемен еліміздің аспаныда, азат даласында қыран құстай самғап ұшып жүр.
* «Тірлігінде шекпен кимейғ шен алмай,
* Еңбегінің қызығын көре алмай
* Отбоп жанып өтіп кеткен ақынға,

Мәңгілік қып өмір берген өлең –ай»- деп Айтақын ақын жырлағандай өлең өлмейд. Ендеше, оны жазған ақын да өлмейд,Ол – біздер үшін өшпес те өлмес те асыл мұра, қасиетті қаз

**ІІ бөлім.**

**«Мұқағали Мақатаев - ХХІ ғасыр ақыны »**
1. Білімділік: Оқушыларды қазақтың лирик,мұзбалақ ақыны,өз заманында лайық бағасын ала алмаса да өзінен кейінгілер үшін мәртебесі биік ақиық ақын атанған Мұқағали бейнесіме таныстыру.
2. Дамытушылық: Оқушының шығармашылық ізденісін қалыптастыру.
3. Тәрбиелік: Халқына қалдырған шоқтығы биік туындыларына шәкірт жүрегінде сүйіспеншілік сезімін ояту, үлгі алуға,құрметтеуге тәрбиелеу.
Сабақтың түрі: ізденіс,зерттеушілік сабағы,"өрмекші торы" ойыны,шығармашылық жұмыс.
Сабақтың көрнекілігі: Мұқағали суреті, шығармалар көрмесі,слайдтар,Мұқағалидың жанды дауысы жазылған бейнежазбалар.
Пәнаралық байланыс: Әдебиет,тарих,музыка,сурет.
Сабақтың эпиграфы: «Өзге емес, өз іайтады, өз жайында»:
"Ей, безілдектер, Сенде ремессіңдер маған баға беретін! Нағыз бағалаушылар әлі алда. Жылдар өтеді, жаңа ұрпақтар келеді, біздің әрқайсымызды өз орнымызға солар қояды. Ежелден солай болып келген, солай болады, бола береді де"
І.Ұйымдастыру кезеңі.Сергіту сәті."Өрмекші торы" ойыны.
Оқушылар жіпті кезекпен бір-біріне ұсына отырып,Мұқағали өмірі мен шығармашылығынан сұрақтарға жауап береді.
1.Мұқағалидың шын есімі?
2.Мұқағали дүниеге келген ауыл?
3. Мұқағалидың анасының есімі?
4.Мұқағалидың қандай әндерін білесің?
5.Мұқағали өмір сүрген жылдар?
6.Мұқағалидың қандай өлеңі саған ұнайды?
7.Мұқағалидың туғанкүні?
8.Мұқағалидың туғанжері?
9.Мұқағалидың әкесінің есімі?
10.Мұқағалидың балаларының есімі?

**ІІ.Мұғалімнің кіріспе сөзі:Ой-қозғау.**Мұқағали Сүлейменұлы Мақатаев (1931-1976, шынаты Мұхаммедқали) – қазақтың лирик ақыны, мұзбалақ ақын, өз заманында лайық бағасын ала алмаса да өзінен кейінгілер үшін мәртебесі биік ақиық ақын. "Қарасаздан ұшқан қарлығаш"-деген өлеңінде:
"Мен өзім жайында мынаны айтам:
Мен ХХІ ғасыр ұрпақтарының құрдасымын.
Бәлкім,одан әрідегі ұрпақтардың туысымын да ..."- деп жазған екен.
ІІІ.Тұсаукесер.Мұқағали Мақатаевтың жанды дауысы жазылған бейнежазбаны тамашалайды.
ІҮ. Оқушылар ақын өлеңдерінен үзінділер оқиды.
- Қара саз, қарашалғын өлеңде өстім,
Жыр жазсам оған жұртым елеңдестің.
Өлсе өлер Мұқағали Мақатаев
Өлтіре алмас алайда өлеңді ешкім,деп ақынның өзі жырлағандай Мұқағали өлгенімен жез қылыштай жырлары өлгені жоқ.Оқушылар ақын өлеңдерінен үзінділер оқиды.

**Ү.Мағынаны тану: 1-оқушы:О**л 1931 ж. 9-шы ақпанда Алматы облысы, қазіргі Райымбек (бұрынғы Нарынқол) ауданының Қарасаз ауылында дүниеге келген. Алайда, құжаттар бойынша ақынның туған күні ақпанның 9-нда тойланады. Бұған тиісті ақынның анасы Нағиман апа былай деген: "Мұқағалиым 1931 жылы наурыз айының 8-інде дүниеге келген болатын. Жаңылысуым мүмкін емес. Себебі балам мынау фәнидің есігін ашқаннан біраз уақыткейін Наурызтойы болады, наурыз көже жасаймыз деп күтіп отырғанбыз"
**2 оқушы:**Мұқағали Мақатаев атындағы әдеби сыйлықтың лауреаты Оразақын Асқар ақынның екінші туған күніне байланысты мынадай сөз айтады: «Ал құжат бойынша Мұқағали 9 ақпанда дүниеге келген. Бұл куәлікті ақын есбілген кезде сол кездегі сайлау науқанына байланысты өзі жаздырып алған екен».Азан шақырып қойылған аты - Мұхаметқали.
**3-оқушы:Әкесі** қарапайым шаруашы:колхоздасушы, шалғышы болып істеген. Мұқағали үйдің тұңғышы болған, оның артынан бір қыз және үш ұл туылған. Ақынның қарындасы мен алғашқы інісі ерте көз жұмған. Соңғыларының есімдері - Тоқтарбай мен Көрпеш. Қазақ дәстүрі бойынша үйдің алғашқы баласы ата-әжесінен тәрбие алуы тиіс, сондықтан Мұқағали әжесі Тиынның қолында өсіп, анасын жеңгесіндей қабылдайды. Балалық шағы соғыспен қатар өткендіктен, ақын тағдырдың ащы дәмін ерте татады("Неңді сенің аңсаймын,балашағым?"). Мұқағалидің әкесі 1941ж Калиниград майданында қаза табады.
**4-оқушы:1948** - 49 ҚазМУ-дың филология факултетінің студенті;
1948 – оқуын тастап, Шибұт ауылында ауылдық кеңестің хатшысы;
1949 - көктемде жары Лашынмен ота уқұрады;
1949 - "Советтік шекара" газеті ақынның "Қырман басында", "Қойшы бала - Әкітай" деген өлеңдірін жариялады;
1950 – Алматыдағы Шет тілдер институтының неміс тілі факультетіне оқуға түседі.
**5 оқушы:1954** – Қарасаздың бастауыш мектебінде орыс тілі мұғалімі болып тағайындалады, осы жылы ақынның үш өлеңі "Әдебиет және искусство" журналында жарияланды;
1957 – Республикалық радионың диктор қызметін атқарады;
1960-62 - "Советтік шекара" газетінің бөлім меңгерушісі;
1963-1965 - "Мәдениет жәнетұрмыс" журналында жұмысі стейді;
1962 жылы Алматыға қоныс аударып, әдеби ортаға етене араласа бастайды.
**6-оқушы:Поэзиядағы алғашқы қадамдары**.
Ақынның тұңғыш өлеңдері “Қырман басында”, “Қойшы бала — Әкітай” ауданындағы “Советтік шекара” газетінде жарияланды (1949). “Інімнің ойы”, “Шебер” өлеңдері “Жастық жыры” атты жинаққа енді (1951). Алғаш Мұқағали талантын бағалаған Ә.Тәжібаев: “Өзіңнен де жігерлілеу, оттылаужас жеткіншек жеткенде, мақтанбасқа бола ма?!” дегенеді (“Қазақ әдебиеті”, 18.3.1960).
**7-оқушы:Шығармалары мен аудармалары**.
Мұқағалидің “Қарлығашым, келдіңбе?”, “Дариға жүрек” (1972 ж.), “Аққулар ұйықтағанда”, “Шуағым менің” (1975 ж.), “Соғады жүрек”, “Шолпан”, “Жырлайды жүрек”, “Өмір-өзен”, ”Өмір-дастан” жәнет.б. жыр жинақтары, сондай-ақ, “Қош, махаббат!” (1988 ж.) атты прозалық кітабы да бар. Біршама өлеңдеріне ән жазылды. Өзін аудармашылық қырынан да сынап көрген Мұқағали Дантенің “Құдіретті комедиясының” “Тамұқ” деген бөлімін (1971 ж.), Шекспирдің “Сонеттерін” (1970 ж.), Уолт Уитменнің өлеңдерін (1969 ж.) қазақ тіліне аударды.
**8-оқушы:Ақынның көзі тірісінде 3 аударма кітабы** [У.Уитмен, “Шөпжапырақтары” (1969); У.Шекспир, “Сонеттер” (1970); Д.Алигерьи, “Құдіретті комедиясының” “Тамұқ” бөлімі (1971)], 8 жыр жинағы [“Ильич” (1964), “Армысыңдар, достар” (1966), “Қарлығашым, келдің бе?” (1968), “Мавр” (1970), “Дариға-жүрек” (1972), “Аққулар ұйықтағанда” (1974), “Шуағым менің” (1975), “Өмірдастан” (1976)] жарық көрді.
**9-оқушы:Поэмалары**:
Мұқағали дің “Ильич”, “Аққайың әні”, “Ару-ана”, “Мавр”, “Аққулар ұйықтағанда”, “Қырандастар, қош болыңдар”, “Чили-шуағым менің”, “Шекарада”, “Большевиктер”, “Өмірдастан”, “Арман”, “Шолпан”, “Досыма хат”, “Алтай-Атырау”, “Отаным, саған айтам”, “Райымбек! Райымбек!”, “Қашқын”, “Жерүстінен репортаж”, “Моцарт. Жан азасы” атты поэма-толғаулары бар.
**10-оқушы:Ақын қайта қырыпта жазса** да жалған сезім, жылтырақ сөзге әуес болмады, ол туралы: “Мен жырламаймын, Сырласамын.Сыры бір замандаспен мұңдасамын. Көгендеп жыр қосағын, Келмейді жыр жасағым” немесе “Тіпті де мен емес-ті “Мен” дегенім... Өзгенің жаны-сырын ұғу үшін, Өзімді зерттегенді жөн көремін” дейді. Мұқағали шығармашылығының тіні “өзін-өзі” зерттеуден тұрады.
**11-оқушы:Ол әсіресе тауды, қазақ ауылын көп жырлайды** (“Тауда өстім”, “Тау бір аңыз”, т.б.). “Өлмесін деп берген ғой тауды маған, Мен күңіренсем, күрсініп тау жылаған”. Ол қазақ өлеңін мазмұн, пішін жағынан түрлентті. “Қазақтың қара өлеңі құдіретім, онда бір сұмдық сыр бар естілмеген” дейді ақын.
**12-оқушы:ҚР Жазушылар одағы Мұқағалидің атындағы әдеби сыйлық тағайындады** (1985), оған ҚР Мемлекеттіксыйлық (1999), “Ғасыр ақыны” атағы берілді.
ҮІ. Ой толғау.Топтық шығармашылық жұмыс.
Оқушылар ақын өмірі мен шығармашылығы туралы плакатқа постер құрады.
ҮІІ. "Жазылар естеліктер мен туралы..."
**13-оқушы:Тұманбай Молдағалиев**, Қазақстанның Халық жазушысы:
«Мұқағали Мақатаев – адамдар арасындағы, өмірдегі, табиғаттағы жарастық пен келісімнің жаршысы. Оның өлеңдері шын тебіреністен, шын шабыттан, шын қуаныштан туған».
**14-оқушы: Қадыр Мырзалиев, Қазақстанның Халық жазушысы:**

"Әдебиетті салынып жатқан ғаламат бір ғимарат,көк тіреген күмбез,сұлулық

Сарайы деп есептесек,сен соның талантты тас қалаушыларының бірі едің".
ҮІІ.Сен қазақтың қазақтығын жырладың,
Ашып айттың қазағымның мұң-зарын.
Сол даңқыңды ұрпағыңа жеткізген
Қара өлеңнің – жалындаған жырларың.
Зулап күндер, жылдар аунап барады,
Жырларыңнан қазақ бақыт табады.
Қадіріңді сәл кешірек білсек те,
Мәңгі есімің жадымызда қалады.
(«Есіңе мені алғайсың» әні орындалады)
Қорытынды.
Ақын мұрасы, маржан поэзиясы – мәңгілік, болашақ ұрпақтың еншісі, қастерлеп қадірлейтін қазынасы.
Осымен кешіміз аяқталды. Келіп тыңдағандарыңыз үшін рахмет. Қош, сау болыңыздар!